62022TO0743(02)_INF
Unionin yleisen tuomioistuimen presidentin määräys 19.7.2023 –Mazepin vastaan neuvosto
(asia T-743/22 RII)
Väliaikainen oikeussuoja – Yhteinen ulko- ja turvallisuuspolitiikka – Rajoittavat toimenpiteet Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien Venäjän toimien johdosta – Varojen jäädyttäminen – Välitoimihakemus – Fumus boni juris – Kiireellisyys – Intressivertailu
1.
Väliaikainen oikeussuoja – Täytäntöönpanon lykkääminen – Välitoimet – Myöntämisen edellytykset – Fumus boni juris – Kiireellisyys – Vakava ja korjaamaton vahinko – Kumulatiivisuus – Kaikkien kysymyksessä olevien intressien vertailu – Tutkimisjärjestys ja selvittämistapa – Välitoimista päättävän tuomarin harkintavalta
(SEUT 256 artiklan 1 kohta, SEUT 278 artikla ja SEUT 279 artikla; unionin yleisen tuomioistuimen työjärjestyksen 156 artiklan 4 kohta)
(ks. 34-37 kohta)
2.
Väliaikainen oikeussuoja – Täytäntöönpanon lykkääminen – Välitoimet – Myöntämisen edellytykset – Fumus boni juris – Pääasian kanteen tueksi esitettyjen perusteiden tutkiminen ensi arviolta – Rajoittavia toimenpiteitä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien Venäjän toimien johdosta koskeva kanne – Neuvoston arviointivirhettä koskevat kanneperusteet – Kanneperusteet, jotka eivät ole ilmeisesti perusteettomia
(SEUT 278 ja SEUT 279 artikla; Euroopan unionin perusoikeuskirjan 47 artikla; neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2023/572, liite; neuvoston asetusten N:o 269/2014 ja 2023/571 liite)
(ks. 40, 41, 56, 66–70, 74–78, 82 ja 83 kohta)
3.
Väliaikainen oikeussuoja – Täytäntöönpanon lykkääminen – Välitoimet – Myöntämisen edellytykset – Kiireellisyys – Vakava ja korjaamaton vahinko – Välitoimea hakevan asianosaisen todistustaakka
(SEUT 256 artiklan 1 kohta, SEUT 278 artikla ja SEUT 279 artikla; unionin yleisen tuomioistuimen työjärjestyksen 156 artiklan 4 kohta)
(ks. 84 kohta)
4.
Väliaikainen oikeussuoja – Täytäntöönpanon lykkääminen – Myöntämisen edellytykset – Kaikkien kysymyksessä olevien intressien vertailu – Ukrainan tilanteen johdosta toteutetut rajoittavat toimenpiteet – Varojen jäädyttämisestä tehty päätös – Johtavat liike-elämän edustajat, jotka toimivat sellaisella talouden alalla, joka muodostaa merkittävän tulonlähteen Venäjän federaation hallitukselle, ja heitä lähellä olevat henkilöt – Kantajan edun neuvotella hänen palvelukseen ottamisestaan, osallistua seuraaviin moottoriurheilun mestaruuskilpailuihin ja jatkaa ammattilaisuraansa ensisijaisuus neuvoston etuun nähden
(SEUT 278 ja SEUT 279 artikla; neuvoston päätöksen 2014/145/YUTP, sellaisena kuin se on muutettuna päätöksellä (YUTP) 2023/572, liite; neuvoston asetusten N:o 269/2014 ja N:o 2023/571 liite)
(ks. 102, 112–123 kohta)
Ratkaisu
1)
Rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta annetun neuvoston päätöksen 2014/145/YUTP muuttamisesta 13.3.2023 annetun neuvoston päätöksen (YUTP) 2023/572, Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta 13.3.2023 annetun neuvoston täytäntöönpanoasetuksen (EU) 2023/571 ja neuvoston 14.3.2023 antaman toimen, jolla pysytetään Nikita Dmitrievich Mazepinin nimi niiden henkilöiden ja yhteisöjen luettelossa, joihin sovelletaan rajoittavista toimenpiteistä Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta 17.3.2014 annetussa neuvoston päätöksessä 2014/145/YUTP, sellaisena kuin se on muutettuna, ja Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetussa neuvoston asetuksessa (EU) N:o 269/2014, sellaisena kuin se on muutettuna, tarkoitettuja rajoittavia toimenpiteitä, täytäntöönpanoa lykätään siltä osin kuin Mazepinin nimi on pysytetty niitä henkilöitä, yhteisöjä ja elimiä koskevassa luettelossa, joihin näitä rajoittavia toimenpiteitä sovelletaan ja vain siltä osin kuin tämä on tarpeen, jotta hän voi käydä sopimusneuvotteluja Formula 1 -kuljettajan tai muiden autourheilun mestaruuskisojen ammattikuljettajan tehtävästä myös tai yksinomaan Euroopan unionin alueella järjestettävissä autourheilun mestaruuskisoissa ja osallistua unionin alueella järjestettäviin Formula 1:n tai muiden autourheilun mestaruuskisojen Grand Prix-kilpailuihin, koeajoihin, harjoituksiin ja vapaisiin harjoituksiin. Mazepin voi tässä tarkoituksessa ensiksi tulla unionin alueelle vain neuvotellakseen ja tehdäkseen sopimuksia kilpailujoukkueen tai sellaisten sponsoreiden kanssa, joilla ei ole yhteyttä Dmitry Arkadievich Mazepinin liiketoimintaan eikä luonnollisiin henkilöihin tai oikeushenkilöihin, joiden nimi on päätöksen 2014/145 ja asetuksen N :o 269/2014 liitteissä olevissa luetteloissa, toiseksi hän voi tulla unionin alueelle vain osallistuakseen pää- tai varakuljettajana kansainvälisen autoliiton (FIA) Formula 1 -mestaruuskisoihin tai muihin mestaruuskisoihin, harjoituksiin tai koeajoihin tai autourheilun vapaisiin harjoituksiin myös voidakseen uudistaa superlisenssinsä, ja kolmanneksi tulla unionin alueelle FIAn tai kilpailujoukkueensa edellyttämiin lääkärintarkastuksiin, neljänneksi tulla unionin alueelle osallistuakseen lääkärintarkastuksia ja harjoituksia koskeviin ohjelmiin (mukaan luettuna simulaattorissa), viidenneksi tulla unionin alueelle osallistuakseen kilpailujoukkueensa tai sponsoriensa pyynnöstä kilpailuihin, sponsoritapahtumiin ja myynninedistämiseen, kuudenneksi avatakseen pankkitilin, jolle hänen palkkansa, palkkionsa, kilpailujoukkueensa etuudet ja hänen tallinsa hyväksymien sponsoreiden maksuosuudet voidaan suorittaa ja seitsemänneksi käyttääkseen pankkitiliä ja luottokorttia yksinomaan sellaisten kulujen kattamiseen, joiden avulla ammattikuljettaja voi matkustaa unionin alueella, neuvotella ja tehdä sopimuksia kilpailujoukkueen tai sponsorien kanssa ja osallistua mestaruuskisoihin, Grand Prix -kilpailuihin, kilpa-ajoihin, harjoituksiin, koe-ajoihin tai vapaisiin harjoituksiin unionin jäsenvaltioissa ja osallistua lääkärintarkastuksia ja harjoituksia koskeviin ohjelmiin.Mikäli Mazepin otetaan Formula 1 -kuljettajan tai muiden myös tai yksinomaan unionin alueella järjestettävien autourheilukilpailujen kuljettajan tehtävään, hänen on sitouduttava kilpailemaan ilman maatunnusta ja allekirjoittamaan FIAn tätä varten laatima kuljettajasitoumus.
2)
5.4.2023 annettu määräys Mazepin v. neuvosto (T-743/22 R II) peruutetaan.
3)
Oikeudenkäyntikuluista päätetään myöhemmin.